《送熊掌熊白》
宋代·叶寘

熊掌舍鱼吾有取，自幼尝闻子车语。
饭香猎户分熊白，妙语涪翁乃能吐。
世间两味果称珍，故人念我肯珍分。
数千里致良不易，食美真当持献君。
从小知尝熊胆苦，人不通今宁识古。
熊皮兀坐二十年，毛去皮存缝谁补。
人立穷命有时通，老翁八十卜非熊。
试将两味从公卜，世间真有磻溪翁。

作者简介：叶寘，字子真，号坦斋，池州青阳（今属安徽）人。与洪咨夔、魏了翁多唱酬（《平斋文集》卷七《九华叶子真有诗见寄因和酬》、《鹤山集》卷一一《次韵九华叶寘见思鹤山书院诗》）。后以荐为池州签判（《宋诗纪事补遗》卷八一）。有《爱日斋丛钞》十卷、《坦斋笔衡》一卷（《千顷堂书目》卷一二），已佚。清四库馆臣据《永乐大典》辑《爱日斋丛钞》为五卷。今录诗五首。